नई दिल्ली. एक भारतीय महिला डॉक्टर ने हजारों फीट की ऊंचाई पर भी मरीज का इलाज कर अपना फर्ज बखूबी निभाया, जिसकी दुनियाभर में तारीफ हो रही है। सोशल मीडिया पर वायरल हो रही कहानी भारतीय राजस्व सेवा (आईआरएस) की अफसर और डॉक्टर अंचिता पंडोह की है, जिसे उनके आईआरएस पति सौरभ कुमार ने फेसबुक पोस्ट में साझा किया है। पढ़िए, पूरी स्टोरी...
- दरअसल, आईआरएस दंपति अंचिता पंडोह और सौरभ कुमार मलेशिया एयरलाइंस की फ्लाइट MH 130 में सफर कर रहे थे। दोनों न्यूजीलैंड के ऑकलैंड से क्वालालंपुर जा रहे थे।
- जब वे लंच कर रहे थे तो उन्होंने अचानक फ्लाइट के अंदर कुछ हलचल देखी। फ्लाइट के क्रू मेंबर इधर से उधर जल्दबाजी में आ-जा रहे थे।
- डॉ. अंचिता ने इसी दौरान एक क्रू मेंबर को ऑक्सीजन का सिलेंडर ले जाते हुए देखा। यह देख वे समझ गईं कि फ्लाइट में किसी पैसेंजर की तबियत बिगड़ गई।
- इसी बीच कैप्टन की आवाज आई कि, क्या फ्लाइट में कोई डॉक्टर है? और संयोग से अंचिता ही वहां अकेली डॉक्टर थीं।
- इसके बाद वे सामने वाले कंपार्टमेंट में पहुंचे, जहां देखा कि एक एयर होस्टेज बेसुध हालत में लेटी हुई थी और कुछ क्रू मेंबर उसकी मदद कर रहे हैं।
- इसी बीच डॉक्टर अंचिता ने अपना परिचय दिया तो क्रू मेंबर्स ने उनको मेडिकल से संबंधित आवश्यक सामान उपलब्ध कराया।
रंग लाई डॉ. अंचिता की कोशिश
- पति सौरभ कुमार ने फेसबुक पर लिखा है कि, वे काफी चिंतित हो गए क्योंकि यदि मरीज की हालत में सुधार नहीं हुआ तो फ्लाइट की इमरजेंसी लैंडिंग कराने के लिए मजबूर होना पड़ता।
-उस दौरान दो घंटे में ऑस्ट्रेलिया पहुंचा जा सकता और वापस लौटते तो एक घंटे के भीतर ऑकलैंड जा सकते थे।
- हालांकि, डॉ. अंचिता के प्रयासों से एयरहोस्टेज की हालत सुधरी और उसने अपनी आंखें खोल लीं.
- अंचिता की इन कोशिशों को फ्लाइट में मौजूद सभी मुसाफिरों और क्रू मेंबर्स ने सराहा। उन्होंने तालियां बजाकर धन्यवाद दिया।
- इसके बाद फ्लाइट का कैप्टन अपनी सीट से उठकर आए और उन्होंने विशेषतौर पर डॉक्टर अंचिता को धन्यवाद किया।
आगे की स्लाइड्स में देखिए, इस स्टेारी से जुड़े चुनिंदा फोटोज...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva